|  |
| --- |
| Referat af institutledermøde den 31. marts 2020 (Skype)  |
|  |  |
|  |  |
|  |  |

|  |
| --- |
| Deltagere: Dekanen, prodekanen, Per Krogh Hansen, Martin Rheinheimer, Sharon Millar, Marianne Wolff Lundholt, Mads Funding, Rune Nørgaard Jørgensen, Lone Granhøj, Lone L. Pedersen og Gitta Stærmose. Lisbeth B. Petersen deltog i behandlingen af punkt 1. 1. **Rettigheder til materiale udlagt på BB.**

Lisbeth B. Petersen redegjorde for ophavsrettigheder. Det er det samme som hidtil, dvs fortsat underviserne der ejer bøger, undervisnings- og e-læringsmateriale mm. Der skal indgås aftaler mellem undervisere og SDU om brug heraf, fx en aftale der er en integreret del af ansættelseskontrakten. Der pågår pt. et arbejde i Rektorsekretariatet, hvor man forsøger at afdække området bredt. Der er kontakt til ministeriet i forhold til hensigtsmæssighed.Dekanen tager en dialog med Alexandra Holsting om en fakultær aftale om videoer udlagt på BB. Foranlediget af en konkret henvendelse om tjek af aktiviteter på BB og hvordan dette praktiseres var der enighed om, at der er tale om en ledelsesmæssig ret, der kan uddelegeres. Lisbeth B. Petersen tager dette med sig i det arbejde, der pågår om afdækning af aftaler, jf. ovenfor. 1. **Mail til de studerende/undervisere (eksaminer).**

Dekanen orienterede om skrivelse til behandling på Direktionens møde den 2. april. Fakultetet er nået langt med planer i forhold til afvikling af eksaminer i det digitale univers. Der var enighed om at afvente UR-mødets afvikling. 1. **Forberedelse af UR-møde med studielederne.**

Prodekanen orienterede om mødet, form og afvikling. De studerende i UR vil have en aktiv rolle under mødet, idet de skal redegøre for erfaringer og udfordringer samt læringsudbytte i forbindelse med afvikling af digital undervisning. Institutlederne orienterede om erfarings- og videndeling mellem studielederne. 1. **Eventuelt.**

Det blev præciseret, at ansøgning om udsættelse af afleveringfrist for speciale behandles af studienævn som dispensationssag. Med venlig hilsenSimon TorpDekan |
|  |